Diari Oficial de la Generalitat Valenciana


Sumari del DOGV 6227, del 16-03-2010 (2010/2041)

Citació per a la compareixença a les persones interessades en el judici ordinari número 1005/2009.
--------------------------------------------------------------------------------------------------

### Dades del document

Número de DOGV
:   6227

Data del DOGV
:   16-03-2010

Secció del DOGV
:   IV. ADMINISTRACIÓ DE JUSTÍCIA

Número del document
:   2010/2041


Data del document
:   11-02-2010

Organisme emissor
:   Jutjat de Primera Instància Número 4 d'Alcoi

Tipus de document
:   Anunci

Citació per a la compareixença a les persones interessades en el judici ordinari número 1005/2009. [2010/2041]  
Judici ordinari 001005/2009-C   
Demandant: Ajuntament d'Alcoi.  
Procurador: Antonio Penadés Martínez.   
Demandat: hereus ignorats de Rafael Blanes Vilaplana.   
Procurador: -  
Ramón González García, jutge del Jutjat de Primera Instància i Instrucció número 4 d'Alcoi (Alacant), faig saber:  
Que en aquest Jutjat amb número 1005/98, a instàncies del procurador Antonio Penadés Martínez en nom i representació de l'Ajuntament d'Alcoi, se segueix un procediment ordinari contra els hereus ignorats de Rafael Blanes Vilaplana finat a la ciutat d'Alcoi el passat 4 d'agost de 1928, per a que prèviament als tràmits legals dicte sentència per la qual, amb l'estimació de la demanda, es declare que l'Ajuntament d'Alcoi ha guanyat, mitjançant la prescripció adquisitiva, el domicili del pis tercer de la finca registral 1.804/ A, tom 349, llibre 140, foli 190, inscripció 14 del Registre de la Propietat d'Alcoi, la descripció de la qual és com segueix:   
Urbana: de la casa d'habitació sita a Alcoi, carrer Santa Isabel, hui la Sardina, assenyalada amb el número 14, una part composta del pis primer, el qual consta d'una cambra amb alcova i rober amb un balcó al corral; d'una cuina amb guisador, llar, armari i pastador; de sala amb alcova, amb dos balcons al carrer i d'una cambra entre aquesta sala i la cuina; del segon pis, compost de sala amb balcó al carrer, d'una cambra contigua amb alcova i rober i balcó també al carrer, d'una cuina guisador, llar i pastador i un menjador amb tirador d'aigua; del tercer pis, el qual consta d'una cuina amb guisador, rober, armari, llar i alcova, amb finestres al corral, de sala amb dos balcons al carrer i una alcova i rober i d'una altra cuina, amb finestra al corral i amb llar, armari, guisador, pastador i rober; i de l'excusat, quadra, corral descobert i escala, amb dret comú i proporcional en l'entrada principal i en els desaigües generals de la casa i amb l'obligació a favor del mitjà de permetre l'ús en l'excusat per a les necessitats precises, i de permetre també baixar i pujar el primer tram de l'escala per a anar des del dit mitjà als referits excusats i entrada principal.   
Mitjançant aquest edicte es convoca els hereus ignorats de Rafael Blanes Vilaplana, als qui poguera perjudicar la inscripció, perquè en el termini dels 10 dies següents a la publicació d'aquest edicte puguen comparéixer en l'expedient i al·leguen el que al seu dret convinga.  
Alcoi, 11 de febrer de 2009.- El jutge: Ramón González García. El secretari judicial